Ja, han har et kønt fjæs som folk ved, de kender
De tror, de genkender ham fra hans store tv-serie
Men trods anerkendelsen trods hans store berømmelse
Så kan de stadig ikke udtale hans navn
Alle de N'er og E'er og H'er gør dem perplekse
Så her kommer en fødselsdagsgave fra alle dine venner i Wrexham
Han hedder McElhenney
McElhenney
Men der er mange måder at massakrere udtalen
- McElaney. - Han hedder McElhenney
- McElenney. - McElhenney
McHelenny.
Hvis I var i tvivl så lad det stoppe nu
Han hedder McElhenney
Først Mack-le ligesom tackle når vi smadrer dem i jorden
Så Henney ligesom en penny og tag os blot på ordet
M-C-E-L-H-E-N-N-E-Y
Du kvajer dig nok men prøv alligevel
Så er det nu! han hedder McElhenney, McElhenney
Men der er mange måder at massakrere udtalen
Han hedder McElhenney
McElhenney
Hvis I var i tvivl så lad det stoppe nu
Han hedder McElhenney
- Hedder han Mickle? - Nej
Kun en skid vil kalde ham det
- Hedder han Haney? - Nej!
Det er flabet at kalde ham Haney
Mack og ikke Mick og så Henney til sidst
Sig det nu korrekt og vis den stakkels mand respekt!
Han hedder McElhenney
McElhenney
Men der er mange måder at massakrere udtalen
Fra Racecourse til The Turf til Jordens undergang
Hvis I var i tvivl så lad det stoppe nu
Så lad det stoppe nu
For nu ved I at han hedder McElhenney!
Mack-le som tackle og Henney som Penny
McElhenney
Han hedder McElhenney! Hey!
Jeg synger ikke.
Wrexham er en by, der har sovet længe.
Men nu er den vækket til live igen.
Mestre!
Wrexham rykker op!
Rampelyset er kastet på Wrexham, og alles øjne følger med,
men den tidligere travle mineby lider stadig på mange områder.
Det ville vores tapre medformænd rette op på
med nogle meget praktiske forretningsbeslutninger.
Og der, hvor de er bedst til at spilde tid og penge, er i fødselsdagskrigene.
Det startede med, at Ryan dedikerede et urinal til Rob,
hvorefter Rob gav igen med den store, røde ballon.
Sidste år benyttede Ryan sig af lidt Hollywood-magi,
da han mobiliserede en musikalsk hær.
Den hedder "Han hedder McElhenney".
- Siger vi det rigtigt? - Nu har vi skrevet den.
Ja, det er Oscar-vinderne Pasek og Paul,
som også står bag musikken i Dear Evan Hansen, La La Land,
The Greatest Showman, og de er én Emmy fra en EGOT,
og de har skrevet en lille sang til Robs fødselsdag.
- H-E-N-N-E-Y - Er Rob god nok til det her?
Men i år, i et stiligt modangreb, bruger Rob al eksponeringen
til at fokusere på byens hjerte
for at gøre et større indtryk end et fjollet stunt med en berømthed.
CHRIS PRATT STOR MEGASTJERNE
Hvad laver jeg her?
Du ved jo, at Ryan og jeg altid gør vilde ting til hinandens fødselsdage.
- Ja. - Godt.
- I år... - Nej, men jeg er spændt. Sig det.
I år er der en park med i min idé.
Og fordi jeg var med i P...
Okay, måske bare én stor megastjerne.
Chris hjalp med at afsløre, at Rob bygger en park til ære for Ryan i Wrexham
med film, pop-up-restauranter og events, der forhåbentlig vil sende en masse lokale
til området og revitalisere byen der, hvor der er behov.
Men det store spørgsmål er, om folk vil bruge den?
Spark den til mig.
Kom bare. Det er endda en Wrexham-bold.
Igen.
- Dårligt. - Ikke godt.
- Pas på dig selv. - I lige måde.
Jeg hedder Andy Williams, og jeg er borgmester i Wrexham by og kommune.
Folk plejede at sige,
at hvis man spurgte folk, hvor de kom fra, så sagde de: "Lige uden for Chester."
Men nu siger folk, der bor lige uden for Chester,
at de bor uden for Wrexham.
Den letteste måde at beskrive forbindelsen er,
at klubben er lokalsamfundet, og lokalsamfundet er klubben.
Her skal Rob og Ryans nye park ligge.
Den ligner ikke det, den var før. Det var et faldefærdigt område.
Der er et område midt i Wrexham, som i 33 år var et offentligt mødested,
indtil det på tragisk vis brændte i 1906.
Siden lå Wrexham Hippodrome Theater der
i 100 år indtil 2008, da det også brændte ned.
Området har været lukket for offentligheden siden.
Jeg glæder mig til at se stedet blive til det,
som Rob og Ryan forestiller sig.
Det ser allerede bedre ud.
Det handler om stolthed. Stolthed over at høre til.
Stolthed over at være en del af det, som Wrexham by er ved at blive til.
Fodbold spiller en stor rolle nu.
Jeg synes, at vi bør have et stadion med plads til 30.000.
- Ikke kun 15.000. - Hvem ved? Måske sker det.
- Hvis vi bliver ved med at rykke op... - Hvad sker der, hvis de kvalificerer sig?
Det håber jeg, de gør, for det har jeg sat penge på.
Det gjorde jeg allerede, før de rykkede op sidste gang.
- Hvor meget? - Det siger jeg ikke.
Vi løber en risiko her i Wrexham,
for når dokumentaren er populær,
og når der er interesse for Wrexham fra udlandet, så skubbes de lokale ud.
Fans, og folk, der har været en del af klubben i længere tid, end vi har.
Vi skal konstant være på vagt og fokusere på de lokales holdninger
og de lokales tanker
og sikre, at halen ikke logrer med hunden.
Vores første mål var at komme i EFL.
Først da vi kom ind i EFL, blev vores horisont udvidet.
Hvis vi havde sagt, at vi ville skabe så stor fremgang i EFL som muligt,
så har vi noget, vi skal forsvare.
Men det var ikke Rob og Ryans stil. Især ikke Robs.
Vi vil til Premier League. Så hurtigt som muligt.
Når man sætter sig selv sådan et mål,
skaber man en standard, som folk kan måle en op imod.
Hvor længe er folk klar til at vente,
indtil det viser sig, at Rob McElhenney og Ryan Reynolds fejler med deres mål om
at få Wrexham i Premier League?
Wrexham er lige rykket op, og nu stiller alle det samme spørgsmål:
"Hvornår kan vi forvente at se dem i Premier League,
og hvad vil det koste Wrexham at gå fra fjerdebedste række til Premier League?
Det spurgte vi Tifos økonomiske ekspert, Abhishek Raj, om.
Han regnede på det og gav os et par bud.
Hvis Wrexham skal gå fra 2. division til 1. division,
vil det koste cirka ti millioner dollar, og det samme til Championship-ligaen.
Men når man er i Championship-ligaen, stiger beløbene betragteligt.
Går man fra Championship-ligaen til Premier League, koster det
cirka 150-200 millioner dollar.
Jeg har skrevet det i dollar, fordi Wrexhams ejere er amerikanere.
Ejerne er Ryan Reynolds og Rob McElhenney,
som er berømte skuespillere i USA, har jeg hørt.
Det er godt i National League, fordi de har mange penge.
Men i forhold til Championship-ligaen har de ikke så mange penge.
Hvis de sidder fast i Championship-ligaen, vil mange fans acceptere det.
Championship-fodbold uge ind og uge ud
var en fjern drøm for Wrexhams fans, før Rob og Ryan dukkede op.
Udfordringen ved at blive i Championship-ligaen er økonomien.
Allerede nu er der investeringer i stadionet og staben
og i at købe bedre spillere, såsom Boyle og Evans.
Vi har også købt spillere med Premier League-erfaring,
såsom James McClean, Fletcher og Arthur Okonkwo.
Rob og Ryan lagde over otte millioner pund
i Wrexham Football Club for at få os i 2. division.
Selvom Rob og Ryan lader til at have mange penge,
så er egenkapitalen i Premier League eksponentielt større.
Der er ejerne gode for milliarder af dollar.
Milliard, ikke million. Det er mange penge.
Så er Rob og Ryan ikke længere så rige.
Rob og Ryan må tage større og større risici
des højere oppe i ligaerne, vi kommer, for der er en stor forskel
på Hollywood-penge og eksempelvis oliepenge.
Økonomisk set lader det til, at Wrexham har det, de skal have
for at stryge videre til Premier League. Måske endda på rekordtid.
Det bedste estimat er mellem syv og ti sæsoner,
før vi ser Wrexham i Premier League,
hvor de spiller holdbar Premier League-fodbold.
Vi satser alt for at prøve at opnå succes.
Men hvis det ikke lykkes dem, vil folk måske vende sig imod dem.
Det er svært at se lige nu, men sådan er virkeligheden.
Fodboldklubber bliver tit uvenner med deres ejere.
Det samme kan ske for Wrexham, medmindre vi gør alt rigtigt.
11. NOV. - MINDEDAG FOR DE FALDNE WREXHAM, WALES
VELKOMMEN TIL STOK RACECOURSE
Nå, alle sammen. Hvad er der sket?
Når vi ser de seneste ugers præstationer, har Wrexham så vendt skuden?
Det synes jeg. Vi har fået point i ni kampe i træk
siden den imponerende sejr over Salford City for en måned siden.
Nu er vi jo forkælede.
...af Davis, som prøver at finde Mullin i kanten af feltet, over til højre fod...
Det er gået helt fantastisk, især siden sejren over Notts.
Det er ikke kun angriberne, der præsterer. Okonkwo har holdt buret rent fire gange.
Det var et stort sats, men det lønnede sig.
Reddet af Okonkwo!
I stedet sender Evans en smuk aflevering over til Mendy.
Genialt mål af Tozer!
Med denne sejr på Mindedagen har vi vundet otte kampe i træk.
Wrexham angriber godt, og Okonkwo står solidt i målet,
så De Røde Drager styrer.
Det er en skøn del af byen.
Ja. Det meste stod tomt, før vi købte grunden.
- Der er et skilt. "Kommer snart". - Ja.
"Ryan Rodney Reynolds Mindepark".
"Snart" er relativt, men den kommer.
Jo flere, der kommer her, des flere kommer der her.
Præcis. Vi vil revitalisere hele området.
Og man kan jo se byggeri her, så der er butikker på vej.
Der var ingen skilte, da vi påbegyndte denne proces.
I næste uge er der et fællesmøde,
hvor jeg taler med byboerne og de lokale forretningsdrivende og hører feedback.
Du er ansigtet udadtil.
- Jeg tager pænt tøj på. - Kan vi sende Kelsey?
Det er kampdag i dag. Selvfølgelig har jeg den her på.
Vi vil gøre noget motiverende for dette lokalsamfund og denne by.
Men det sker ikke med et knips med fingrene.
Vi ville samarbejde med byrådet og forvandle området til en park.
Vi vil meget gerne have lokalsamfundets feedback.
Om vinteren er pladsen perfekt til en skøjtebane.
Hvad med frugttræer?
Vi kan nok ikke plante træer, for de er længe om at bære frugt.
Er der vand? Vi plejede at lege der.
Stil klaverer op ved butikkerne.
Der er kø for første gang.
- Det er en enorm rutsjebane. - Du godeste.
De går ind i hans baghoved og glider ned ad hans tunge, som om han kaster op.
Altså, vi tager jo alt med i betragtning.
Vi har været vant til, at den plads har stået tom, og det er meget trist.
For her er mange små butikker, som prøver at udvide deres forretninger,
så byen kan blive et endnu bedre sted at bo.
- Vil du have tomat? Kartoffel? - Må jeg tage en kniv?
- Ræk mig en rød peber. - Skønt. Jeg er så sulten.
STAN OG VALERIE CREUSAILOR MEDSTIFTERE AF GOCH & CO
Jeg hedder Valerie Creusailor.
- Og jeg hedder Standish Creusailor. - Mand og kone.
Tak for invitationen.
Vi bringer smagene fra Zimbabwe til Wales.
Vi deler ud af vores kærlighed til mad,
de mange lag af smag og en hyldest til livet.
Vi hylder smagene fra Afrika. I Wales.
Wrexham mangler en krydderibiks.
Har du nøglen?
Jeg er medstifter af Goch & Co.
Kom med. Det her er vores lille butik.
Vi har chutneyer, tilbehør, marmelader.
Vi fører smagene fra Zimbabwe til Wales.
Jeg flyttede hertil for at læse, men også på grund af kærlighed.
Jeg mødte Stan, da jeg var 12 år. Vi var ungdomskærester.
Jeg kom hertil, fordi hans familie boede i Wrexham.
- Vi har været gift i 32 år. - 32 år.
Vi forelskede os bare i Wrexham og dem, der bor her.
Det var et stort sats, fordi her ikke boede mange farvede.
Vi vidste ikke, om folk ville acceptere, at en sort kvinde drev en forretning.
Jeg skulle bevise mit værd.
Jeg vil lære mere om, hvad Wrexham er.
Jeg vil dele min kulturs rigdomme med jer.
Da jeg kom til Wrexham,
blev der serveret meget lam og mange kogte kartofler.
I Zimbabwe bruger vi mange stærke smage.
Det var et sats at bringe de smage til Wrexham,
for vi vidste ikke, om folk ville tage imod det, vi tilbød
fordi det er en anden kultur, der kommer til Wales.
Vi ville starte med en mild sauce og vinde folks accept.
Over tid ville vi så have opbygget en tolerance over for stærk mad.
Nu har vi ni varianter fra ekstra mild til vild.
Det handler om smag og sødme. Den smager af frugt og chili.
Da vi flyttede til Wrexham fra Zimbabwe for 30 år siden,
var her et natteliv, en atmosfære, et sammenhold.
Der var fantastiske butikker. Jeg kunne bruge flere timer inde i byen.
Der var gang i restauranterne, men det er gået ned ad bakke.
Meget af nattelivet er døet ud.
Wrexham var ikke det sted, det sneede.
Siden Ryan og Robs ankomst,
skal vi bare nævne, at vi er Goch & Co fra Wrexham,
så siger folk: "Ja! Wrexham."
Alle er oppe at køre over det, der sker i Wrexham.
Og på grund af det begynder folk at investere i Wrexham.
Det vil vi have mere af.
Jeg vil gerne se Wrexham, som byen var for 30 år siden.
Med mere liv, flere farver.
Det føles, som om det er på vej tilbage, men ikke helt endnu.
Ikke helt. Der er stadig lang vej endnu.
Udeholdets tribune er udsolgt igen.
Morecambe-fans og andre i 2. division vil desperat gerne komme her.
Så der er over 10.000 inkarnerede fans på Racecourse.
De Røde ligger på 4.-pladsen, lige uden for automatisk oprykning.
En sejr i dag kan forhåbentlig få Wrexham tilbage i top-3.
Jeg vil se holdet slæbe sig fra banen, når kampen er slut.
Gør I det, har vi en chance for at få de tre point. Kom så!
Lige nu ligger Morecambe på 4.-pladsen.
De sparker med glæde kampen i gang.
Mullin lægger den tilbage til Hayden.
Videre til Evans, og han finder Cannon. Teaser, McClean sender den bredt.
Mullin sender den mod fjerneste stolpe. Cannon...
Og den går ind!
- Ja! - Sådan!
Andy Cannon scorer sit første mål for Wrexham!
Fantastisk opspil.
Cannon på højrekanten i god kontrol.
Mullin får ram på den, og et perfekt skud!
Sikke en aflevering af Cannon.
Når Mullin får sådan en bold, rammer han på førsteberøringen.
Forde sidder i græsset efter at have løbet den op. Bare det ikke er en fiber.
Med alle de skader er det utroligt, at vi har kunnet holde sammen på det.
Hvor længe kan det gå?
Den svæver ind og går mod mål.
Godt hold fast af Okonkwo. Flot bold, Cannon.
Han sender den straks videre til Mendy. Den er god.
Mendy på højre side mod Senior. Han skærer ind i banen.
Han kan selv. Venstre fod. Rundt om endnu en mand, skyder...
Ja!
Jacob Mendy! Det er det, han kan! Bare send ham op langs sidelinjen!
Han løb hjørner om Bedeau. Sikken klasse! Sikken fart. Sikket mål.
Mullin med bolden fremad. Han skyder...
Sådan, Paul Mullin!
Op til Mullin.
Flot førsteberøring, og kan han...
Hvad fanden?
Genialt efter skøn aflevering til Mullin.
Sikket mål!
Han holdt gang i den, hælaflevering.
Kan Dalby ramme den? Nej. James Jones...
6-0!
Jo mere succes vi får, des større er skydeskiverne på os,
og des større er risiciene, ikke kun for vores investeringer,
men også de investeringer, som lokalsamfundet laver.
Nu sænker folk ikke forventningerne til, hvad vi bør opnå.
Denne fodboldklub og alt det med denne dokumentar
er aldrig mere end to-tre skridt fra en katastrofe.
Jeg tænkte lige... Den er helt sikkert ikke min.
"ROBBO" TIDLIGERE WREXHAM- OG WALES-SPILLER
Nå. Det her er begyndelsen på det nye eventyr.
Vinbaren.
Vi valgte nr. 33. Det er en smuk bygning.
Den blev opført i slutningen af 1800-tallet som bank.
Der skal ligge champagne og vin i de reoler.
Vi går efter et industrielt look.
Vi havde set mange fotos af bygningen, som den var engang,
og vi ville gerne respektere bygningens kulturarv.
Har I talt med Wayne? Det har jeg ikke. "Jeg glæder mig til at se dig."
- Hej. - Hej.
- Er gulvet nyt? - Det blev lagt i går.
Sildebensmønter hele vejen igennem.
Det er godt, du er her, for jeg vil spørge dig om alt muligt.
Kun øl? Eller mad?
Maden kommer muligvis på et senere tidspunkt.
Det er også bedst at kravle, før man går.
Der er så mange aspekter i servicebranchen.
- Der er skatter og dit og dat. - Og sikkerheden.
Det er dyrt. Men det er nødvendigt. Fulde fodboldfans ter sig.
Det er min største bekymring.
- Og der vil ske fejl. - Ja.
Og det er langt væk fra alt, hvad du har prøvet før.
Ja, det er det.
Jeg kender kun fodbold. Det her er en ny karriere for mig.
Fodboldspillere befinder sig i en boble.
Man kan ikke erstatte det at løbe ud på banen foran fansene.
Og som et tryk på en kontakt er det pludselig slut.
Og man ved, at man aldrig vil opleve noget lignende igen.
Den branche, jeg kaster mig ud i, har andre sportsfolk også prøvet.
Nogle har haft succes, men de fleste har ikke.
Alle oplever op- og nedture med deres virksomheder,
og ingen kender fremtiden.
ET PAR UGER SENERE
- Hej. - Rob.
- Hvordan går det? - Godt, tak. Hvad med dig?
Hvor er her flot.
Det er blevet en kærlighedsaffære med denne restaurering,
så det kommer til at ligne sig selv igen.
Jeg har ejet en bar i 15 år,
og det er en kærlighedsaffære mere end noget andet.
Baren har ikke en disk endnu, så vi må finde en plade, der fungerer.
En bar hedder ikke en bar på grund af disken.
Det er på grund af fodstøtten til støvlerne hernede.
- Vidste du det? - Nej.
Jeg siger det med så stor sikkerhed, fordi jeg har hørt det én gang.
Men hvis man siger noget, som om man er 100 % sikker...
- Selvtillid. - Så passer det.
Vi mangler kun en Four Walls-flaske.
Og tilfældigvis har vi lige præcis sådan en flaske her.
Vi kan stille rom på denne side og whisky i midten.
Da jeg begyndte at spille skuespil, arbejdede jeg på barer.
Jeg tilbragte meget tid i rum som dette for at skifte fustager.
Når vi var løbet tør for Guinness, løb jeg ned og skiftede fustage.
Jeg skal lære det nu.
Jeg skal servere i et par timer på The Turf før kampen i dag.
Der er så meget historie i disse bygninger. Den kan man bruge.
Det ser lovende ud. Og her dufter godt.
Vi har ikke engang talt om, hvordan det går med Mia.
Jeg hørte, at Mia ikke kom med på holdet på samme måde, som hun gjorde.
Jeg tænkte, at det ikke kunne passe.
Jeg ved intet om de beslutninger, eller om det var rigtigt eller forkert,
men det handler om kommunikation. Hun fik ikke beskeden på den rette måde.
Jeg havde far-kasketten på
og støttede hende, men uden at involvere mig for meget.
For hun er 20 år
og har brug for at lære at håndtere den slags situationer.
Og det var nok...
Det var nok det bedste ved det. At hun håndterede det på en måde,
der fik mig til at træde et skridt tilbage og tænke,
at jeg er endnu mere stolt af hende nu.
Hun studerer og bor i Manchester.
Hun læser international fodboldforretning.
Hun gør stadig det, hun elsker, men hun sikrer sin fremtid samtidig.
Det er jo let nok for Ryan og mig, for vi er der ikke til daglig.
Det er ikke os... Vi hyrer folk til at træffe beslutninger.
Men vi skal ikke sende aben videre. Det er uansvarligt af os.
Vi skal sørge for, at det ikke sker igen.
- Det er jeg glad for. - Vi prøver.
Nogle af dem, der spiller for Wrexham nu har gode virksomheder,
som komplementerer dem og kører sideløbende med fodbolden.
Så livet uden for banen har ændret sig.
Da jeg spillede, fokuserede man kun på, hvad der skete på banen.
Men for spillerne er det her jo bedre på lang sigt.
Rob holdt et fantastisk møde med os i sidste sæson.
Jeg vil lige tale med jer, og det handler ikke om noget på banen.
"Ryan og jeg, Rob, vil hjælpe jer med jeres forretninger."
Vores karrierer er ens på den måde, at de begge er korte.
Så vi er nødt til at maksimere vores potentiale mest muligt.
Hvis I har brug for konkrete råd, så hjælper vi jer.
Også gerne med reklame eller med bare at komme i gang med noget.
Vi vil hjælpe jer med at opbygge indtjening til jeres familier,
både på kort sigt og lang sigt.
Jeg har oplevet ikke at få løn for mit arbejde, så han er sgu en god fyr.
Nå, jeg må gå. Jeg skal optage en reklame.
- Okay. - Hej.
Vi er ikke millionærer.
Vi går på pension uden megen uddannelse som 35 eller 40-årige.
- Hvem har tegnet det? Er det mig? - Ja.
Rædsomt.
Man har typisk ikke prøvet andet, og man skal starte forfra.
Så man skal opbygge noget.
Reklamen går ud på, at Humphrey forklarer, hvad HP har gjort for Wrexham,
og hvad Wrexham gør for dem.
Vi har sat personalet i en 3-5-2-formation for at maksimere deres præstation.
Kameraerne kører. Og værsgo.
Nå, gutter. Vi går i 3-5-2. Så tre stole deromme, tak.
En mere på højrekanten.
En i midten. Længere herover.
Godt. Tro mig, det her vil fungere.
Vi har brug for vores borde.
Godt.
Hvad du ønsker, skal du få. Værsgo. Den er til dig.
Mange tak. Hvor er du sød. Tak.
Skærmene. De to skal sendes tilbage, men bare sig til.
Spectre. Hvor sejt.
Jeg har brug for den til mit firma.
Skærmen kan dreje 360 grader og komme ind under tastaturet.
- Hele vejen? - Ja, bare gør det.
Og så kan den være tændt i tablet-mode.
- Kan jeg se noget på den? - Ja.
Pension betyder jo, at man prioriterer om i sit liv.
99 % af alle mennesker kan ikke bare sige: "Nu vil jeg pensioneres."
Og især i fodbold kan alt ske.
WXM-FOTOSHOOT
Lidt vakkelvorn.
Jeg tilbringer jo meget tid heroppe og væk fra min familie.
Og jeg vil bruge tiden fornuftigt.
Så vi fandt på at starte et tøjmærke relateret til Wrexham
og det nordlige Wales.
- Kan vi lave ærmetricket? - Jeg kan lide, at den er oversize.
- Men den er enorm i medium. - Jeg ville gå med den sådan.
Og så en rodet knold, guldhoops og grå joggingbukser.
Den skal fikses. Sådan der.
Vi laver et fotoshoot for efterår/vinter-kollektionen.
Jeg er meget spændt, for det er mine tekstiler og designs.
Jeg har skabt alle detaljerne.
Jeg føler mig som Ryan Reynolds. Ind. Ud.
Hvad med dernede ved vandet, nu hvor lyset forsvinder?
Med dit lys på ville det se fedt ud.
Caitlin vil være kreativ direktør.
Hun er fantastisk.
Hun står for hår og makeup.
Og hun kommer med sin mening til min partner og mig. Vi er heldige.
Tøjmærket er den næste del af hans liv.
Ollie har arbejdet utrolig hårdt.
Han er stresset hele tiden, og det gør mig ængstelig.
Vi har jo børn, og hvordan bliver livet efter fodbolden?
Virksomheden er et sats.
- Det lyder som march. - Ja.
I værste fald mister jeg de 40.000, jeg har skudt ind.
Men man må satse og være klar til at få den kritik, der følger med.
Men man opnår intet uden at satse.
Vi er midt i en fantastisk stime,
til trods for, at Parkinson må trylle på grund af skadede spillere.
Ja, Wrexham kravlede op på 2.-pladsen i tabellen
efter vores tidligere sparringspartner, Stockport County.
Hvis det fortsætter, kan vi sikre os en meget velkommen oprykning
for anden sæson i træk.
- Hvor er vi? - Harrogate.
Stor sejr i aften, Wrexham.
Dommer Martin Woods tjekker uret, og Harrogate starter med bolden.
De skal score i højre ende, når man ser det her fra tribunen.
Bolden ruller straks i hænderne på Arthur Okonkwo.
Wrexham! Wrexham!
Lidt mere længde på denne gang, men han begår frispark.
Op med armene. Op med dem.
Den bliver headet baglæns, men Mullin får den ned til Palmer.
Dårligt forsvar. McClean løber ind.
Andy Cannon sætter den ned i hjørnet, og føring til Wrexham.
Fin bold gennem benene på Mendy, men Cannon læste den godt.
Bold til Hayden.
Den kommer ind over, og Elliot Lee får fod på den.
Det var vist McClean, der holdt gang i den ved bagerste stolpe.
Kom så!
Thomson sender bolden ind over, men Okonkwo kommer ud af målet.
Han blev desværre ramt. Ellers godt målmandsspil af Okonkwo.
Arthur kommer ud og samler en lav bold op og får et knæ i ansigtet.
Man kunne se, at han havde smerter.
Det så ud, som om han gik ned til bolden og blev strejfet i ansigtet.
Men han blev faktisk fortumlet, fordi han blev ramt i ansigtet.
- Sæt dig op. - Sikker?
- Ja. - Flot.
Skide skade. Johnny, jeg har brug for dig. Johnny.
Jeg har altid frygtet at blive skadet, for som målmand
vil man ikke svigte træneren eller holdet, men det er jo umuligt.
Åbn og luk munden. Og kan du bevæge kæben?
- Ved du, hvor du er? - Ja, jeg vil bare sidde op.
Sid bare op. Men bliv siddende.
Man kan se ham spytte blod.
Vi troede, at han havde flækket læben.
Han tog sig til kæben og prøvede at rykke lidt på den. Ikke et godt tegn.
Jeg havde smerter. Jeg kunne ikke tale. Men jeg ville ikke tages af banen.
Jeg ville blive inde og hjælpe holdet bedst muligt.
Jeg ved, hvad fansene ofrer for at komme og se kampene.
De er investerede i klubben, og jeg vil ikke svigte dem.
Det er sgu for let!
Kev kom og spurgte, om jeg følte, at jeg kunne fortsætte.
Jeg tænkte: "Bare hold kampen ud."
Men til sidst sagde jeg: "Nej, der er noget galt."
...med muligheden.
Okonkwo rørte sig knap. Den skade ser ud til at være et problem.
Han ved ikke, hvor han er. Han er svimmel og har kvalme.
Du kan ikke fortsætte.
- Nej. - Nej.
Han havde et brud i kæben. Nogen brækkede hans kæbe.
Du skal til lægen.
Træner, han kan have fået en hjernerystelse af slaget.
Når sådan noget sker, står det klart, hvor skrøbeligt projektet er.
Heldigvis havde vi Mark Howard.
Men uanset, hvor velforberedt man er, kan man få skæbnen imod sig.
Arthurs brækkede kæbe var det værste, der kunne ske.
Så i pausen handlede det om at komme op i gear og få varmet op.
"Jeg skal blive klar og gøre det så godt, jeg kan."
Hans tænder er måske lidt løse, fordi gummen er flækket.
Han havde lige skabt et godt samarbejde med Tozer, Hayden og de andre forsvarere.
Vi var inde i en god stime, og vi lå på 2.- eller 3.-pladsen.
Mulls scorede mål igen, så det var en streg i regningen.
Thomson kan måske sparke frisparket ind.
Alle står i kanten af feltet. Thomson skyder, og den bliver headet ind.
Mark Howard kunne ikke gøre noget. Lige ned i hjørnet.
Anthony O'Connor scorede, kun 90 sekunder inde i anden halvleg...
Arthur var en vigtig del af holdets form, og har holdt buret rent i fire kampe.
Nu har vi spillet uafgjort i en kamp, vi burde have vundet,
men det er en risiko, man løber.
Sæsonen startede med en skade til Paul Mullin, og det kostede os stort.
Forhåbentlig får Arthurs skade ikke samme konsekvenser.
Tekster af: Mille Dyre Egegaard